**ΠΑΡΑΡΤΗΜΑ Ι**

|  |  |  |  |  |  |  |
| --- | --- | --- | --- | --- | --- | --- |
| **Φιλοσοφική Σχολή** | | | | | | |
| **Τμήμα Γερμανικής Γλώσσας και Φιλολογίας** | | | | | | |
| **1ο Επιστημονικό Πεδίο:** (Μία (1) θέση πλήρους απασχόλησης)  **ΓΕΡΜΑΝΙΚΗ ΛΟΓΟΤΕΧΝΙΑ:** Το επιστημονικό πεδίο **«ΓΕΡΜΑΝΙΚΗ ΛΟΓΟΤΕΧΝΙΑ**» αναφέρεται στη Γερμανική Λογοτεχνία και τη Συγκριτική Γραμματολογία. Η Γερμανική Λογοτεχνία περιλαμβάνει τη μελέτη της γερμανόφωνης γραμματείας και η Συγκριτική Γραμματολογία αφορά στη συγκριτολογική προσέγγιση κειμένων που ανήκουν σε διαφορετικές γλωσσικές κοινότητες και σε διαφορετικά πολιτισμικά συμφραζόμενα. | | | | | | |
| **Τίτλος μαθήματος** | **Συνοπτική Περιγραφή Μαθήματος** | **Κωδικός μαθήματος[[1]](#footnote-1)** | **Εξάμηνο[[2]](#footnote-2)** | **Διδακτικές Μονάδες /(ECTS)** | **Ώρες διδασκαλίας/εβδομάδα[[3]](#footnote-3)** | **[[4]](#footnote-4)Κατηγορία** |
| **Αισθητική/Τέχνη** | Το μάθημα εστιάζει στην ιστορία των εικαστικών τεχνών στις γερμανόφωνες χώρες. Tα καλλιτεχνικά ρεύματα και η Αισθητική συσχετίζονται στο σεμινάριο με το ευρύτερο πολιτισμικό γίγνεσθαι της εκάστοτε εποχής (π.χ. με το ιστορικό υπόβαθρο ή με τη λογοτεχνική παραγωγή). Με οδηγό τη χρονολογική σειρά των μεγάλων εποχών της τέχνης από τον Μεσαίωνα έως τον 20ό αιώνα, εξετάζονται κάθε φορά οι συνθήκες και τα γενικά χαρακτηριστικά της καλλιτεχνικής δημιουργίας, με παραδείγματα αντιπροσωπευτικά έργα της αρχιτεκτονικής, της γλυπτικής και της ζωγραφικής. Θεματικές ενότητες είναι οι εξής εποχές και κατευθύνσεις της τέχνης: Η πρώιμη μεσαιωνική εποχή, Ρωμανικός Ρυθμός, Γοτθικός Ρυθμός, Αναγέννηση, Μπαρόκ και Ροκοκό, Κλασικισμός, Ρομαντισμός, Ρεαλισμός, Ιστορισμός, Αρ νουβό, Ιμπρεσιονισμός και Εξπρεσιονισμός.  Το μάθημα διεξάγεται στη γερμανική γλώσσα και υποστηρίζεται διδακτικά και από την ηλεκτρονική πλατφόρμα e-class. | DLΒ80 | Εαρινό | 6 | 3 | Υποχρεωτικό Επιλογής |
| **Ρομαντισμός** | Το σεμινάριο εμβαθύνει σε διαφορετικές όψεις και θεματικές του γερμανικού Ρομαντισμού, εστιάζοντας σε αντιπροσωπευτικά λογοτεχνικά και ποιητολογικά κείμενα από όλες τις φάσεις του. Οι προβληματισμοί πάνω στη φύση, την τέχνη, την κριτική του πολιτισμού, την ανθρώπινη εσωτερικότητα αλλά και τη στροφή στο φανταστικό είναι κάποια από τα θέματα που θα εξεταστούν με βάση έργα των Ludwig Tieck, Novalis, E.T.A. Hoffmann, Joseph von Eichendorff, Friedrich Schlegel κ.ά. σε μια απόπειρα εμβάθυνσης στη ρομαντική κοσμοθεώρηση και γραφή.  Το μάθημα διεξάγεται στη γερμανική γλώσσα και υποστηρίζεται διδακτικά και από την ηλεκτρονική πλατφόρμα e-class. | DLA63 | Εαρινό | 6 | 3 | Υποχρεωτικό Επιλογής |
| **2ο Επιστημονικό Πεδίο:** (Μία (1) θέση πλήρους απασχόλησης)  **ΕΦΑΡΜΟΣΜΕΝΗ ΓΛΩΣΣΟΛΟΓΙΑ:** Το επιστημονικό πεδίο «**ΕΦΑΡΜΟΣΜΕΝΗ** **ΓΛΩΣΣΟΛΟΓΙΑ**» σχετίζεται σε αυτήν την πτυχή του με την εφαρμογή των πορισμάτων της γλωσσολογικής έρευνας που αφορά αφενός (1) την κατάκτηση της ξένης γλώσσας και τον τρόπο με τον οποίο έχει επηρεάσει τη διατύπωση θεωριών μάθησης της ξένης γλώσσας και την ανάπτυξη σύγχρονων μεθόδων διδασκαλίας της και αφετέρου (2) τη διδασκαλία της Γραμματικής της (γερμανικής) ως ξένης γλώσσας και τον τρόπο περιγραφής γραμματικών φαινομένων με σκοπό την ανάπτυξη της γλωσσικής επίγνωσης / γραμματικής ικανότητας των διδασκομένων. | | | | | | |
| **Τίτλος μαθήματος** | **Συνοπτική Περιγραφή Μαθήματος** | **Κωδικός μαθήματος[[5]](#footnote-5)** | **Εξάμηνο[[6]](#footnote-6)** | **Διδακτικές Μονάδες /(ECTS)** | **Ώρες διδασκαλίας/εβδομάδα[[7]](#footnote-7)** | **[[8]](#footnote-8)Κατηγορία** |
| **Θεωρίες μάθησης και μέθοδοι διδασκαλίας της Γερμανικής ως Ξένης Γλώσσας** | Στο  μάθημα  εξετάζονται  ορισμένες  από  τις  κυριότερες  θεωρίες  εκμάθησης  της  ξένης  γλώσσας,  που  επηρέασαν  ή/και  επηρεάζουν  μέχρι  σήμερα  σημαντικά τη  διδασκαλία  της,  όπως  η  υπόθεση  της  αντιπαραβολικής  ανάλυσης  (Contrastive Analysis),  η  θεωρία  της  φυσικής προσέγγισης (Natural Approach) και η θεωρία της διαγλώσσας (Interlanguage). Στο δεύτερο μέρος του μαθήματος μελετώνται ορισμένες από τις σύγχρονες-βασικές και  «εναλλακτικές»- μεθόδους διδασκαλίας της ξένης γλώσσας, τις οποίες είναι ενδεδειγμένο να γνωρίζει και να μπορεί να εφαρμόζει στην πράξη ο αυριανός  καθηγητής της γερμανικής  γλώσσας.  Το μάθημα διεξάγεται στη γερμανική γλώσσα και υποστηρίζεται διδακτικά και από την ηλεκτρονική πλατφόρμα e-class. | **DGD50** | Εαρινό | 6 | 3 | Υποχρεωτικό Επιλογής |
| **Ανάπτυξη γραμματικής ικανότητας** | Στο σεμινάριο πραγματευόμαστε τη θέση της Γραμματικής στη διδασκαλία της Γερμανικής ως ξένης  γλώσσας,  με  ιδιαίτερη  έμφαση  στην  ανάπτυξη  μιας  διδακτικής/εκπαιδευτικής Γραμματικής.  Τα  βασικά  θέματα  με  τα  οποία  ασχολούμαστε μεταξύ άλλων είναι  τα  εξής:  α) η θέση της Γραμματικής στις μεθόδους Διδασκαλίας με έμφαση στην επικοινωνιακή μέθοδο, β) η προοδευτική διδασκαλία της Γραμματικής, γ) ο τρόπος παρουσίασης γραμματικών φαινομένων (βάσει γραμματικών μοντέλων), δ) ο τρόπος διδασκαλίας γραμματικών φαινομένων (βάσει γνωστικών διεργασιών) και ε) η εφαρμογή της Γραμματικής (εξάσκηση).  Το μάθημα διεξάγεται στη γερμανική γλώσσα και υποστηρίζεται διδακτικά και από την ηλεκτρονική πλατφόρμα e-class. | **DGD60** | Εαρινό | 6 | 3 | Υποχρεωτικό Επιλογής |
| **3ο Επιστημονικό Πεδίο:** (Μία (1) θέση πλήρους απασχόλησης)  **ΓΛΩΣΣΟΔΙΔΑΚΤΙΚΗ:** Το επιστημονικό πεδίο «**ΓΛΩΣΣΟΔΙΔΑΚΤΙΚΗ**» αφορά στη μελέτη και την εφαρμογή των θεωρητικών αρχών που διέπουν την κατάκτηση και τη διδασκαλία της Γερμανικής ως ξένης/δεύτερης γλώσσας. Αντικείμενο μελέτης είναι οι θεωρίες γλωσσικής κατάκτησης που αφορούν στο σχεδιασμό μαθήματος καθώς και η ανάλυση | | | | | | |
| **Τίτλος μαθήματος** | **Συνοπτική Περιγραφή Μαθήματος** | **Κωδικός μαθήματος[[9]](#footnote-9)** | **Εξάμηνο[[10]](#footnote-10)** | **Διδακτικές Μονάδες /(ECTS)** | **Ώρες διδασκαλίας/εβδομάδα[[11]](#footnote-11)** | **[[12]](#footnote-12)Κατηγορία** |
| **Η Γερμανική ως**  **Δεύτερη Ξένη**  **Γλώσσα** | Το  μάθημα  αυτό  πραγματεύεται  τη  μέθοδο  της  εκμάθησης  της  Γερμανικής  ως  δεύτερης  ξένης  γλώσσας  (μετά  τα  Αγγλικά).  Σύμφωνα  με  τη  μέθοδο  αυτή  ένας  μαθητής  μπορεί  να  αξιοποιήσει  πολύ  παραγωγικά  τις  γνώσεις,  τις  δεξιότητες  και  τις  εμπειρίες  που απέκτησε κατά την εκμάθηση της μητρικής και της πρώτης ξένης γλώσσας για την εκμάθηση της δεύτερης ξένης γλώσσας. Μετά από μια πρώτη επαφή με τη θεωρία του κλάδου αυτού της Διδακτικής θα εξετάσουμε την εφαρμογή της στην πράξη του μαθήματος.  Το μάθημα διεξάγεται στη γερμανική γλώσσα και υποστηρίζεται διδακτικά και από την ηλεκτρονική πλατφόρμα e-class. | DGD55 | Εαρινό | 6 | 3 | Υποχρεωτικό Επιλογής |
| **Ανάπτυξη προφορικών Δραστηριοτήτων στη Διδασκαλία της Γερμανικής ως Ξένης Γλώσσα** | Στόχος  αυτού  του  σεμιναρίου  είναι  η  εξοικείωση  των  φοιτητών  με τις γλωσσολογικές-κοινιογλωσσολογικές και πραγματολογικές ικανότητες που ενεργοποιούνται κατά τις δραστηριότητες προφορικού λόγου σύμφωνα με το Κοινο Ευρωπαϊκό Πλαίσιο Αναφοράς για τις Γλώσσες στα επίπεδα γλωσσομάθειας και η γνωριμία των φοιτητών με τα χαρακτηριστικά της ανάπτυξης προφορικών δραστηριοτήτων. Οι φοιτητές αναπτύσσουν την ικανότητα σχεδιασμού μαθήματος του προφορικού λόγου χρησιμοποιώντας διάφορα συστήματα αξιολόγησης.  Το μάθημα διεξάγεται στη γερμανική γλώσσα και υποστηρίζεται διδακτικά και από την ηλεκτρονική πλατφόρμα e-class. | DGD58 | Εαρινό | 6 | 3 | Υποχρεωτικό Επιλογής |

1. Όπως αναφέρεται στο ισχύον Πρόγραμμα Σπουδών [↑](#footnote-ref-1)
2. Π.χ. Δ΄ Εαρινό [↑](#footnote-ref-2)
3. Το άθροισμα των ωρών/εβδομάδα πρέπει να είναι μεγαλύτερο ή ίσο των έξι ωρών [↑](#footnote-ref-3)
4. Επιλέξτε μεταξύ Υποχρεωτικού και Επιλογής [↑](#footnote-ref-4)
5. Όπως αναφέρεται στο ισχύον Πρόγραμμα Σπουδών [↑](#footnote-ref-5)
6. Π.χ. Δ΄ Εαρινό [↑](#footnote-ref-6)
7. Το άθροισμα των ωρών/εβδομάδα πρέπει να είναι μεγαλύτερο ή ίσο των έξι ωρών [↑](#footnote-ref-7)
8. Επιλέξτε μεταξύ Υποχρεωτικού και Επιλογής [↑](#footnote-ref-8)
9. Όπως αναφέρεται στο ισχύον Πρόγραμμα Σπουδών [↑](#footnote-ref-9)
10. Π.χ. Δ΄ Εαρινό [↑](#footnote-ref-10)
11. Το άθροισμα των ωρών/εβδομάδα πρέπει να είναι μεγαλύτερο ή ίσο των έξι ωρών [↑](#footnote-ref-11)
12. Επιλέξτε μεταξύ Υποχρεωτικού και Επιλογής [↑](#footnote-ref-12)